Rassisme moet deur almal veroordeel word, sê VF Plus | Maroela Media
Andre Slade en Katarina Križáni, bestuurder van die gastehuis. (Foto: Sodwana Bay Guest House)
Volgens Mulder is dit onbegryplik dat daar vandag nog mense soos Slade in Suid-Afrika kan wees. "Sy rassistiese opmerkings is werklikheids- en Bybelvreemd – al dink hy blykbaar anders. Ongelukkig is daar nêrens in die wêreld bewyse dat wetgewing teen rassisme, soos wat die regering oorweeg, individue soos Slade se denke of vooroordele sal verander nie."
Maroela Media het vroeër berig André Slade, die eienaar van Sodwana Bay Guest House, het erken dat sy gastehuis nie "swart mense of regeringsamptenare" aanvaar nie. Slade het gesê swart mense is deur God geskape om onderdanig te wees. Volgens hom is sy optrede 'n opdrag van God. "Ek is julle koning. Ek is die koning op aarde. Julle moet my Inkosi noem," het hy Woensdag aan verslaggewers gesê.
Mulder het bygevoeg 'n samelewing kan nog individue soos Slade oorleef, maar só 'n samelewing is in die moeilikheid as leiers sulke rassistiese opmerkings begin maak as deel van hul politieke sienings of vir doeleindes van verkiesingspropaganda.
"Leiers stel die voorbeeld en bepaal tot 'n groot mate die klimaat waarin mense van mekaar verskil en oor mekaar praat. Die algemene goeie verhoudinge in president Nelson Mandela se tyd as president bevestig dit. Om verskeie redes het verhoudinge in Suid-Afrika die afgelope paar jaar agteruitgegaan wat betreur word," het Mulder gesê.
Slade (52) is in Pretoria gebore en getroud met die 27-jarige Katarina Križáni van Slowakye. Die egpaar glo in alternatiewe stelsels soos die Antieke Mesopotamiese mite van Inanna en Enki, wat die basis van hul beskouings oor ras en beskawing vorm.
Lees alle vorige berigte oor die Sodwana Bay Guest House op Maroela Media.
Só neem bevolking toe in Suid-Afrika
Ek kon dit nie beter stel nie. Dankie
Dankie Mnr Mulder die regering het wette om rassisme in plek te hou wat is die verskil tussen apartheid en die feit dat 'n wit persoon nie in oorweging kom vir 'n pos omdat hy wit is nie.Die organisasies soos die black business asosiation black gun owner's waar die organisasies slegs vir swart mense is so al stem ek dit is verkeerd wat Slade doen ……..wat is die verskil???
Stem volkome saam met Pieter Mulder en dit is verblywend om dit van hom te hoor. Ongelukkig sal ek nie kan glo dat die meerderheid van sy ondersteuners met hom sal saamstem nie.
GEEN wet sal my en my man se siening oor rassisme kan verander nie.Ek wil net vra – Is dit sonde om VIR jou eie ras te wees?Indien wel WYS my waar staan dit .Ek keur wel nie Mnr Slade se uitlatings goed nie ,maar as ons 'n gaste huis bedryf het sou ons OOK kieskeurig gewees het wie ons daar in neem en wie nie.Dis 'n feit.
Stem saam met Dr Mulder. Dis hoekom jy 'n brein het om dit te gebruik. Slade wil graag die bybel aanhaal, en dit staan geskrywe "sit n wag voor jou mond".